open-index/open-wikipedia-markdown huggingface dataset:
Plochá hora

**Plochá hora** () je vrch v Zemplínskych vrchoch, krajinnom celku Matransko-slanskej oblasti. Leží nad obcou Malá Tŕňa, približne  južne od Trebišova. 

## Poloha
Nachádza sa na juhovýchode strednej, najvyššej časti pohoria. Vrch leží v Košickom kraji, v okrese Trebišov a na katastrálnom území obce Cejkov, čiastočne aj Černochov. Najbližšími sídlami sú východne situovaný Cejkov, severne sa nachádza Kašov, západne Veľká a Malá Tŕňa a južne Bara a Černochov. 

## Opis
Plochá hora leží v hlavnom hrebeni, vedúcom z Rozhľadne () juhovýchodným smerom na Medový vrch (). Severne sa nachádza Rozhľadňa (), Vysoký vrch (), Strekov () a Avaš (), východne Veľký vrch (), Vlčia hora (), Bocianí vrch () a Vakovec (), južne Čierna hora (), Borsuk (), Tarbucka (), Medový vrch (), Stredný vrch (), Pleš () a Magas hegy () a západne Šimonov vrch (), Chotárny vrch (), Čierna hora () a Fekete hegy (). Oblasť patrí do povodia rieky Bodrog, kde vodu z južných svahov odvádza Barský potok a zo severných a východných Cejkovský potok. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít bez vyššieho porastu je ojedinele vidieť okolité vrcholy Zemplínskych vrchov, Východoslovenskú nížinu a Vihorlatské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi z okolitých obcí. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Cejkov (okres Trebišov)
Bitka pri Kemeji

**Bitka pri Kemeji** bolo vojenské stretnutie medzi uhorským kráľom Šalamúnom I. a jeho bratrancom a rivalom nitrianskym kniežaťom Gejzom. Gejza bol v bitke porazený, no následne po spojení sa s bratom Ladislavom a nitrianskymi oddielmi v bitke pri Mogyoróde dosiahli rozhodujúce víťazstvo, zosadili Šalamúna z trónu a Gejza sa stal uhorským kráľom Gejzom I. Bitka sa odohrala 26. februára 1074 pri Kemeji na od ľavom brehu Tisy v Maďarsku. Išlo o súčasť dlhoročných sporov o uhorskú korunu, ktoré v zásade trvali už od smrti prvého uhorského kráľa Štefana I. v roku 1038. Jediný syn Štefana I. Imrich zahynul počas lovu v roku 1031 a tak prvý uhorský panovník umrel bez priameho mužského potomka 

## Predohra
Po smrti uhorského kráľa Bela I. v roku 1063 vtrhol do Uhorska nemecký kráľ Henrich IV. a zamedzil Belovmu synovi Gejzovi nástup na uhorský trón. Gejza so svojim mladším bratom Ladislavom museli utiecť do Poľska a Henrich na uhorský trón dosadil ich bratranca Šalamúna. V roku 1064 sa spolu Šalamún a Gejza na čas zmierili, od roku 1072 sa ale medzi nimi objavili rozpory. 
Roku 1071 napadli južné Uhorsko Pečenehovia, ktorým byzantský veliteľ Belehradu dovolil prekročiť rieku Sáva. Šalamún zorganizoval vojenskú výpravu proti Belehradu, počas ktorej došlo k roztržke medzi ním a Gejzom. Po trojmesačnom obliehaní sa väčšina posádky a obyvateľov vzdala a podrobila Gejzovi, čo Šalamúna nahnevalo. Šalamúna rozhnevala aj to, že byzantský cisár Michal VII. Dukas uzavrel mier s Gejzom a jeho ako kráľa odignoroval. Šalamún bol rozhodnutý proti Gejzovi zasiahnuť. Šalamún sa s Gejzom stretol v bitke pri Kemeji 26. februára 1074, kde Gejza mal k dispozícii len biharské oddiely, ktorých časť ho navyše bola pripravená zradiť.

## Bitka

## Dohra
Gejza sa stiahol do Nitrianska, kde sa spojil s moravskými vojskami olomouckého kniežaťa Ota I. Pekného, odovzdal zvyšky biharských oddielov Ladislavovi a sám sa postavil na čelo nitrianskych vojsk. Následne 14. marca 1074 v bitke pri Mogyoróde Gejza a Ladislav zvíťazili nad Šalamúnom a po tomto víťazstve bol Gejza korunovaný v Stoličnom Belehrade za uhorského kráľa.

## Referencie

Kategória:Bitky v Uhorsku
Kategória:Bitky stredoveku
Kategória:Dejiny Slovenska
Kategória:Dejiny Uhorska
Kategória:Bitky v 1074
Fu (predmet)

[náhľad|Fu, Capital Museum, [Peking, Čína]]
**Fu** (, ) je typ čínskeho bronzového rituálneho predmetu, používaného v starovekej Číne, od strednej éry dynastie Čou (cca. 900600 pred Kr.) do konca trvania obdobia bojujúcich štátov (475221 pred Kr.), na uchovávanie potravín.

Nádoba podopretá na štyroch nohách mala obdĺžnikový prierez. Pozostávala z podstavca a veka, ktoré vyzerali takmer identicky.

## Obrázky

Súbor:20210529 Bronze Fu with Dragons Design.jpg|Bronzové fu
Súbor:Early Spring & Autumn Bronze Fu (10179560755).jpg|fu, obdobie jari a jesene


## Referencie


## Iné projekty

## Zdroj

* 

Kategória:Výrobky z bronzu
Kategória:Umenie v Číne
Kategória:Nádoby
Veronika klasnatá

**Veronika klasnatá** alebo **veronikovec klasnatý** () je druh z rodu veronika z čeľade skorocelovité (*Plantaginaceae*). Je to trváca bylina s hustými strapcami kvetov. Jej prirodzený areál pokrýva takmer celú Európu až západnú Sibír a ďalej Turecko, Kazachstan, Mongolsko a Čínu.

Informácia o začlenení bývalého rodu veronikovec (*Pseudolysimachion*) do širšieho rodu *Veronica* je v článku veronika.

## Opis
Veronika klasnatá je trváca bylina s plazivým podzemkom. Byľ je vzpriamená alebo krátko vystúpavá, oblá, jednoduchá, vysoká až 70 cm, takmer vždy od bázy husto chlpatá.

Prízemné listy sú zreteľne stopkaté, horne sediace a všetky sú chlpaté. V dolnej a strednej časti stonky sú protistojné, v hornej časti striedavé. Čepele sú podlhovasto kopijovité, na báze klinovité a plytko vrúbkovane pílkovité. Horné sú takmer celistvookrajové, zvyčajne krátko končisté a sivozelené. Listene sú kopijovité, zvyčajne také dlhé ako kalich a sú žliazkaté.

Štvorpočetné krátkostopkaté až sediace kvety sú usporiadané v hustom koncovom strapci dlhom až 20 cm. Lievikovitá koruna je modrofialová, rúrka je v ústi brvitá, horný korunný lupienok je široko vajcovitý, ostatné sú široko kopijovité. Dve modrofialové tyčinky sú dlhšie ako koruna. Štyri kališné zuby sú kopijovité a chlpaté. Kvetné stopky sú vždy kratšie ako vajcovito kopijovité listene.

Husto žliazkaté tobolky sú takmer guľaté, zboku mierne stlačené, na vrchole plytko vykrojené a vysoké ako kalich. Svetlohnedé semená sú v priemere do 1 mm.

## Rozšírenie
Prirodzený areál veroniky klasnatej pokrýva takmer celú Európu až západnú Sibír a ďalej Turecko, Kazachstan, Mongolsko a Čínu. Zavlečená je v Severnej Amerike (Connecticut, New Hampshire, New York, Ontário, Quebec), v Holandsku a na ďalekovýchodnom Rusku v Prímorsku.

## Výskyt
Veronika klasnatá rastie od nížin do horského stupňa. Obsadzuje výslnné trávnaté stráne, svetlé lesy a kroviny a obľubuje vysychavé, výhrevné, zásadité až neutrálne, kamenisté i hlinitopiesočnaté pôdy. Kvitne od júna do októbra a na území Slovenska je v teplejších oblastiach hojná.

## Poddruhy
Má viacero poddruhov, odlišujúcich sa odením a veľkosťou kvetov. Webové stránky POWO rozlišujú v rámci druhu tieto poddruhy:
**[[Veronica spicata subsp. bashkiriensis]]* – areál pokrýva európske Rusko až západnú Sibír  
*veronika klasnatá Fischerova/veronikovec klasnatý Fischerov (*Veronica spicata subsp. fischeri*) – s výskytom v strednej a juhovýchodnej Európe
**[[Veronica spicata subsp. kamelinii]]* – s výskytom v pohorí Altaj
**[[Veronica spicata subsp. lanisepala]]* – rastie v Chorvátsku
**[[Veronica spicata subsp. maeotica]]* – s výskytom od Krymu po Kaukaz
**[[Veronica spicata subsp. petschorica]]* – areál výskytu severoeurópske Rusko
*veronika klasnatá pravá/veronikovec klasnatý pravý (*Veronica spicata subsp. spicata*) – s výskytom od Európy, cez Sibír po severozápadnú Čínu
**[[Veronica spicata subsp. viscosula]]* – s výskytom od Krymu po severný Kaukaz

## Referencie

## Iné projekty

Kategória:Flóra na Slovensku
klasnatá
Kategória:Rastliny s fialovými kvetmi
Kategória:Rastliny s modrými kvetmi
Chrám Vyvýšenia svätého Kríža v Poprade

**Chrám Vyvýšenia svätého Kríža** je pravoslávny chrám nachádzajúci sa na Nábreží Jána Pavla II. v Poprade.

## História
Stavba bola započatá v roku 2001. Dovtedy sa pravoslávne bohoslužby vykonávali v evanjelickom kostole v Spišskej Sobote. Slávnostná posviacka nového chrámu sa uskutočnila 17. septembra 2006, ktorú vykonal Ján Holonič, prešovský pravoslávny biskup a metropolita Pravoslávnej cirkvi na Slovensku. Chrám má byzantský charakter a pôdorys v tvare gréckeho kríža. Strechu pokrýva typická kupola.

## Duchovná správa
Duchovným správcom Pravoslávnej cirkevnej obce v Poprade je o. Vladimír Kocvár.

V nedeľu v chráme prebiehajú bohoslužby utreňa (7.15), liturgia (9.00) a večerňa (16.00). Podľa ohlásenia bývajú večerne i v priebehu týždňa, zvyčajne od stredy do soboty (16.30).

## Referencie

## Iné projekty

Kategória:Kostoly v Poprade
Kategória:Pravoslávne chrámy na Slovensku
Čiernobiely film

[náhľad|[Animácia (film)|Animácie čiernobieleho filmu.]]

Pojem **Čiernobiely film** (v angličtine Black-and-white (B&W)) predstavuje spôsob zobrazovania v oblasti kina, televízie či fotografie.

Od vynálezu kinematografie do 50. rokov 20. storočia sa filmy natáčali predovšetkým čiernobiele, aj keď farebný film sa objavil začiatkom 30. rokov 20. storočia. Prechod z jedného režimu do druhého prebiehal postupne z estetických a ekonomických dôvodov (zníženie nákladov). Čiernobiele filmy, ktoré sa v súčasnosti natáčajú, je ich veľmi malá menšina, sú výsledkom estetického a grafického umeleckého prístupu.

## História
V roku 1928 vyvinula americká spoločnosť Technicolor postup snímania troch panchromatických filmov (čiernobielych) umiestnených v tom istom fotoaparáte jednou šošovkou. Ide skutočne o čiernobiely fotografický proces a následná tlač kópií nasávaním sa viac podobá trojfarebnej tlači ako fotografickým procesom, čo tiež vysvetľuje výnimočnú kvalitatívnu životnosť filmov. Prvým filmom natočeným týmto novým postupom bol *Viking* od Roya Williama Neilla. Zatiaľ čo veľké štúdiá zostali opatrné voči novým technológiám, Walt Disney podpísal päťročnú exkluzívnu zmluvu s Technicolor a v roku 1932 uviedol na trh prvý farebný animovaný film *Flowers and Trees* zo série *Silly Symphony*. Tvárou v tvár obrovskému úspechu jej konkurenti vyvinuli tlak na Technicolor, aby skrátil exkluzivitu na jeden rok a následne sa pustil do výroby farebných filmov, aj keď tento processtále drahýbol vyhradený pre prestížne produkcie. V roku 1939 použil *Čarodejník z krajiny Oz* prechod z čiernej a bielej (zafarbený do sépiovej farby) na technickú farbu na označenie prechodu z reality do sna.

## Referencie

## Iné projekty

## Externé odkazy

* AARP

Kategória:Filmová technika
Zoznam vrcholov v Spišsko-šarišskom medzihorí

**Zoznam vrcholov v [[Spišsko-šarišské medzihorie|Spišsko-šarišskom medzihorí]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a podrobných turistických mapách.

## Zoznam vrcholov
náhľad|Hromovec

## Pozri aj
* Zoznam vrcholov v Levočských vrchoch
* Zoznam vrcholov v Ľubovnianskej vrchovine
* Zoznam vrcholov v Bachurni
* Zoznam vrcholov v Šarišskej vrchovine
* Zoznam vrcholov v Čergove

## Referencie



Spišsko-šarišské medzihorie

Spišsko-šarišské medzihorie
Veronika drchničková

**Veronika drchničková** () je druh z rodu veronika z čeľade skorocelovité (*Plantaginaceae*). Je to trváca (zriedkavo jednoročná) bylina. Jej prirodzený areál zahŕňa Euráziu a takmer celú Afriku.

## Opis
Veronika drchničková je trváca, zriedka jednoročná bylina, na všetkých častiach holá, s hrubým podzemkom a početnými adventívnymi koreňmi. Stonka je priama, hrubá, skoro vždy dutá, tupo štvorhranná, jednoduchá až bohato rozkonárená, vysoká 20 až 80 cm. 

Protistojné listy sú na báze krátko stopkaté, elipsovité až vajcovité, ostatné sediace. Čepele sú podlhovasté, kopijovité až vajcovito kopijovité, vpredu na okraji nepravidelne plytko pílkovité až celistvookrajové a na vrchole končisté. Sú svetlozelené a mierne lesklé. 

Štvorpočetné kvety sú usporiadané v hustých, protistojných, až 60-kvetých strapcoch. Strapce sú 2 až 3 krát dlhšie ako podporné listy. Tanierovitá koruna s priemerom 5 – 8 mm, je väčšinou svetlomodrá, občas ružovkastá (zriedkavo aj biela). Je fialovo žilkovaná a má krátku bielu rúrku. Každý kvet má dve tyčinky a jednu čnelku, dlhú do 2 mm. Kalich je štvordielny, kališné diely sú podlhovasté, končisté, dlhé do 6 mm, pri dozretí sú vzpriamené a nepatrne prevyšujú tobolku. Kvetné stopky dlhé do 7 mm sú vzpriamené  
a listene sú čiarkovité. 

Tobolky s priemerom do 3 mm sú takmer guľovité, zboku slabo stlačené, na vrchole plytko vykrojené a vždy úplne holé.

## Rozšírenie
Pôvodný areál rozšírenia veroniky drchničkovej zahŕňa Euráziu, s výnimkou ruského  Ďalekého východu a takmer celú Afriku. Zanesená je v Severnej a Južnej Amerike, v Japonsku, Kórei a na severnom Zélande. Na Slovensku je to pomerne hojný druh s najvyššie zaznamenaným výskytom vo výške 1 080 m n. m. 

## Ekológia
Veronika drchničková sa vyskytuje od rovinného po podhorský stupeň. Obsadzuje stanovištia najmä pri prameniskách, v močiaroch, stojatých i v pomaly tečúcich vodách a v alúviách, na výživných, stredne humóznych, piesočnatých alebo drobne štrkovitých bahnitých pôdach. Kvitne od mája do októbra. 

## Vnútrodruhové taxóny
Webové stránky POWO v súčasnosti nerozlišujú v rámci tohto druhu žiadne vnútrodruhové taxóny. 

## Referencie

## Iné projekty

Kategória:Flóra na Slovensku
drchničková
Kategória:Najmenej ohrozené druhy
Kategória:Rastliny s bielymi kvetmi
Kategória:Rastliny s ružovými kvetmi
Kategória:Rastliny s modrými kvetmi
Britonovia

náhled|upright|Migrácia keltského obyvateľstva Británie v 6. storočí
**Britonovia**, **Britovia** (z lat. *Britto, Brito*, mn. č. *Brittones*) či **britskí Kelti** je označenie pre pôvodné keltské obyvateľstvo väčšinovej časti Veľkej Británie, ktoré tu sídlilo minimálne od doby železnej do obdobia raného stredoveku. Ich potomkovia sú hlavne Walesania, Cornwallani a Bretónci.

## História
Britské ostrovy boli známe už starovekým Grékom, po prvý krát ich meno zaznamenal cestovateľ Pytheas z Massalie (dnešné Marseille) na konci 4. storočí pred n. l.. Meno ostrovov a obyvateľov nemalo v gréckych prameňoch jednotnú podobu, objavujú sa výrazy *Pretanoi, Pritteni, Prettani*, vedľa názvu *Brettania* apod.

Rímska ríša dobyla väčšinu ostrova v 1. storočí n. l. – okrem severnej Kaledónie oddelenej neskôr Hadriánovym valom – a zriadila tu provinciu *[[Británia (provincia)|Britannia]]*. Väčšina keltského obyvateľstva sa dostala pod nadvládu Ríma a dochádzalo k jeho romanizácii a vzniku britsko-rímskej kultúry. Obyvatelia provincie *Britannia* boli nazývaní *Britanni* (Britannovia).

Po zániku rímskej ríše (5. storočie) sa Británie v rámci sťahovania národov stala od východu cieľom nájazdov prevažne germánskych Anglosasov. Pôvodné keltské obyvateľstvo bolo vytlýčané do západnej časti niekdajšej rímskej provincie a čiastočne migrovalo na nové územia na európskej pevnine. Bola to predovšetkým najbližšia Armorika nazývaná Malá či Zámorská Británia a dnes známa ako Bretónsko (anglicky *Brittany*) a menšie územie v severošpanielskej Galícii nazývanej Britonia. Tak došlo k rozdeleniu pôvodne jednotného obyvateľstva na skupiny, ktoré sa ďalej vyvíjali na samostatné národy.

## Jazyk
Jazyk Britonov patrí do brythonskej (britanskej) skupiny keltských jazykov a je predchodcom dnešných jazykov:
* waleština
* kornčina
* bretónčina  
Ďalšie národy obývajúce severnú časť ostrova pred anglosaskou inváziou rozprávaliá goidelskými keltskými jazykmi a – asi aj keltskou – piktčinou.

## Referencie

## Zdroj

Kategória:Británia (provincia)
Kategória:Kelti
Jutovia

::*O rovnomenných súčasných obyvateľoch Jutského polostrova pozri pod [[Jutský polostrov]] alebo [[jutské nárečia]].*
**Jutovia** alebo **Juti** bol germánsky kmeň. Spolu s Anglami a Sasmi prišiel v 5. storočí do Anglicka, v rámci sťahovania národov. Predtým Jutovia pravdepodobne žili na území súčasného Dánska (i keď spojenie Jutov a súčasného názvu Jutsko bolo mnohokrát odmietnuté). Ich pozostatku tu boli zrejme absorbované Dánmi. Existujú avšak aj alternatívne teórie, ako napríklad, že Jutovia pochádzali zo Švédska a sú identickí s tamojším kmeňom Géatov, ajebo susednými Gutmi. Na území Anglicka sa Jutovia usadili – podľa Beda Ctihodného, autora latinsky písaného diela *[[Historia ecclesiastica gentis Anglorum]]* z 8. storočia – v Kente, Hampshiru a na ostrove Wight. Boli tu buď asimilovaní alebo vyhladení Sasmi, preto je mnoho informácií o nich sporná a nie je známy ani jazyk, ktorým rozprávali.

## Referencie

## Zdroj

Kategória:Dejiny anglosaského Anglicka
Kategória:Starí Germáni
Švajčiarske národné hokejové mužstvo hráčov do 20 rokov

**Švajčiarske národné hokejové mužstvo hráčov do 20 rokov** je národné hokejové mužstvo, ktoré reprezentuje Švajčiarsko na Majstrovstvách sveta v ľadovom hokeji hráčov do 20 rokov. 

## Účasť na Majstrovstvách sveta
**Oficiálne turnaje**

## Ocenenia a vyznamenania

### Ocenenia direktoriátu

### All-Star tímy

## Úspechy
**[[Majstrovstvá sveta v ľadovom hokeji hráčov do 20 rokov|Majstrovstvá sveta]]**

* Súbor:Med_1.png - 

* Súbor:Med_2.png - 

* Súbor:Med_3.png - 1998

## Pozri aj
* Švajčiarske národné hokejové mužstvo

## Poznámky


## Externé odkazy
* sihf.ch

Kategória:Švajčiarske národné družstvá
Kategória:Národné hokejové mužstvá hráčov do 20 rokov
Kategória:Ľadový hokej vo Švajčiarsku
Grófstvo (Anglicko)

[náhľad|Mapa anglických grófstiev (z výnimkou [Wales|Walesu).]]
**Anglické tradičné grófstva** či **historické grófstva** je označenie pre starobylé územné členenie Anglicka do 39 oblastí označovaných ako grófstva (anglicky *county*), a používaných niekoľko storočí ako pre administratívne, tak aj pre geografické účely. Ako územne správne celky boli zákonom o miestnej správě z roku 1888 zrušené k 1. aprílu 1889. Počas histórie sa z nich stali celky pre zemepisné popisy.

Vytváranie tohto súboru grófstiev započalo už v 10. storočí a skončilo až v 16. storočí, čo sa týka predovšetkým grófstiev susediacich s Walesom.

Termín „tradičné grófstvo“ sa vzťahuje predovšetkým na grófstva, ktoré existovali ako administratívne celky v období od 16. storočia (po prijatí aktov o únii medzi Anglickom a Walesom) do 31. marca 1889, než došlo 1. apríla 1889 k vytvoreniu administratívnych grófstiev na základe zákona o miestnej správe z roku 1888.

V Anglicku existujú rôzne skupiny a organizácie, ktoré podporujú ich znovuzavedenie ako administratívnych celkov.
Marek z Káltu

**Marek z Káltu** (, , * 14. storočie† 1370 až 1373) bol kanonikom Baziliky Nanebovzatia Panny Márie v Stoličnom Belehrade a kronikárom uhorského kráľa Ľudovíta I., známy svojím dielom Chronicon Pictum, napísaným v roku 1358 v latinčine, pričom posledné iluminácie boli dokončené medzi rokom 1370 a 1373. Pravdepodobne zomrel pri práci, pretože dobové pramene ho prestali spomínať.

## Život
Narodil sa ako príslušník nižšej šľachty vo Vesprémskej župe a stal sa františkánom. V rokoch 1336  1337 bol dvorným kňazom a kaplánom kráľovnej a v rokoch 1342  1352 bol farárom v Chráme sv. Petra. V roku 1352 bol strážcom v kráľovskej kaplnke a menším kanonikom vo Vespréme a Stoličnom Belehrade. V rokoch 1353 až 1354 bol prepoštom v Kő a v roku 1355 sa stal kanonikom v Stoličnom Belehrade. Počas písania Chronicon Pictum sa Marek buď stiahol zo života, alebo náhle zomrel. Posledné iluminácie boli dokončené v rokoch 1370 až 1373.

## Dielo

[náhľad|vľavo|Úvodná strana [Obrázková kronika|Obrázkovej kroniky s miniatúrami kráľa Ľudovíta I. a florálnym motívom, 13581370, dnes  Országos Széchényi Könyvtár, Budapešť]]
Marekovým celoživotným dielom bola Obrázková kronika, .

147 miniatúr kroniky je nevyčerpateľným zdrojom informácií o stredovekých uhorských kultúrnych dejinách, krojovom a dvornom živote, predstavuje aj najvýznamnejší záznamový rozsah uhorského maliarstva v 14. storočí. Umelecká hodnota miniatúr je pomerne vysoká a postavy sú vykreslené detailne a so znalosťou anatómie. Faksimile kroniky a plný slovenský preklad vydalo v roku 2016 vydavateľstvo Perfekt.

## Referencie

## Zdroj

Kategória:Uhorskí kronikári
Kategória:Uhorskí rímskokatolícki kňazi
Kategória:Františkáni
Kategória:Kanonici
Kategória:Narodenia v 14. storočí
Kategória:Úmrtia v 14. storočí
Nórske národné hokejové mužstvo hráčov do 20 rokov

**Nórske národné hokejové mužstvo do 20 rokov** je národné hokejové mužstvo, ktoré reprezentuje Nórsko na Majstrovstvách sveta v ľadovom hokeji hráčov do 20 rokov. 

## Účasť na Majstrovstvách sveta

### Účasť v elitnej kategórii

### Účasť v nižších divíziách
Od roku 2000 sa druhá výkonnostná skupina MS teda B-skupina nazýva 1. divízia.

## Pozri aj
* Nórske národné hokejové mužstvo

## Externé odkazy
* hockey.no

Kategória:Nórske národné družstvá
Kategória:Národné hokejové mužstvá hráčov do 20 rokov
Kategória:Ľadový hokej v Nórsku
RM

**RM** môže byť:

* juhokórejský reper a člen skupiny BTS, pozri RM (hudobník)
* rovnomenný mixtape od daného hudobníka, pozri RM (mixtape)
* španielsky futbalový klub, pozri Real Madrid CF
Masajuki Suzuki

**Masajuki Suzuki** (, * 22. september 1956, Tokio, Japonsko), taktiež vystupujúci pod prezývkou **Martin**, je japonský spevák, známy ako bývalý člen skupiny Rats & Star a za jeho úvodné piesne pre anime sériu *[[Kaguja-sama wa kokurasetai: Tensaitači no renai zunousen]]*.

V Japonsku je bežne prezývaný ako *Love Song no Ousama* (), v preklade *Kráľ ľúbostných piesní*.

## Skorý život
Suzuki sa narodil v Tokiu, 22. septembra 1956. Má sestru, Kijomi Suzuki, ktorá je taktiež hudobníčkou. Ako dieťa bol Suzuki veľmi hanblivý, mal problémy so socializáciou v škole a bol zvyčajne v spoločnosti práve s jeho sestrou.

Suzukiho rodina vlastnila továreň na  sústruhy, ktorú mal na starosti Suzukiho otec. Po odídení zo strednej školy tam Suzuki pracoval, kým si nerozbehol svoju spevácku kariéru.

Suzuki zvykol hrať v kapele s jeho spolužiakmi na hudobných nástrojoch, no po jeho dopravnej nehode na motorke a zraneniami z práce so sústruhmi v otcovej továrni sa musel hrania na hudobné nástroje vzdať.

## Kariéra
Preslávil sa najmä ako člen pop skupiny Rats & Star, s ktorou debutoval v roku 1975. Jeho prvý singel s názvom *Runaway* vydal v roku 1980.

Suzuki svoje neustále nosenie slnečných okuliarov berie ako znak jeho hanblivej povahy. Viackrát spomenul, ako sa bez nich cíti znepokojujúco, a preto ich nosí aj neskoro v noci.

Od roku 2019 Suzuki naspieval všetky úvodné piesne z anime série *[[Kaguja-sama wa kokurasetai: Tensaitači no renai zunousen]]*. V roku 2019 to bolo pre jej prvú sériu úvodná pieseň s názvom *Love Dramatic* () s Rikkou Iharaovou, o rok neskôr pre druhú sériu *DADDY! DADDY! DO!* s Airi Suzukiovou.
V roku 2022 pre tretiu sériu naspieval úvodnú pieseň *GIRI GIRI*, so Suu (vlastným menom Sumire Jošidaová ()), hlavnou speváčkou pre J-pop skupinu SILENT SIREN.
Následne zo série naspieval pieseň aj pre film *Kaguja-sama wa kokurasetai - First Kiss wa owaranai-* (), s názvom *Love is Show*, tentokrát so speváčkou Reni Takagiovou.

## Referencie


Kategória:Japonskí speváci
Kategória:Osobnosti z Tokia
Li Jüan-čchao

**Li Jüan-čchao** (, ; * 20. november 1950, Lien-šuej, Ťiang-su, Čína) je bývalý čínsky politik. V rokoch 20132018 bol viceprezidentom Číny a čestným prezidentom čínskej spoločnosti Červeného kríža. V rokoch 20072012 bol členom sekretariátu ústredného výboru Komunistickej strany Číny a vedúcim jej organizačného oddelenia. V rokoch 20022007 pôsobil ako tajomník Komunistickej strany Číny v  provincii Ťiang-su, najvyšší predstaviteľ oblasti s významným hospodárskym rozvojom. V rokoch 20072017 bol po dve funkčné obdobia členom politbyra ústredného výboru Komunistickej strany Číny.

Hral dôležitú úlohu počas čínskych ekonomických reforiem za vlády vodcov Teng Siao-pchinga a Čchen Jüna.

## Osobný život
Narodil sa v roku 1950 v Lien-šuej v meste Chuaj-an Li Kan-čchengovi, funkcionárovi komunistickej strany a neskoršiemu zástupcovi starostu Šanghaja, a Lü Ťi-jing, komunistickej revolucionárke z Šu-jangu. Bol ich štvrtým synom a dostal meno *Jüan-čchao* podľa „kampane na pomoc Severnej Kórei“. Navštevoval strednú školu v Šanghaji, kde maturoval v roku 1966, krátko pred kultúrnou revolúciou. Počas kultúrnej revolúcie pracoval v Ta-fengu, kde vykonával manuálne práce.

V roku 1973 bol odporúčený na štúdium matematiky na Východočínskej pedagogickej univerzite. Potom pracoval ako učiteľ na strednej škole Nan-čchang v Šanghaji a následne ako inštruktor na priemyselnej odbornej škole v Lu-wane. Po obnovení jednotných štátnych prijímacích skúšok na vysoké školy bol prijatý na štúdium matematiky na univerzite Fu-tan. V júni 1978 vstúpil do Komunistickej strany Číny. Po ukončení štúdia v roku 1981 zostal na univerzite Fu-tan učiť ako lektor. Formou diaľkového štúdia získal magisterský titul na Pekinskej univerzite pod vedením ekonóma Li I-ninga.

V roku 1998 získal doktorský titul v odbore práva na Straníckej škole ústredného výboru Komunistickej strany Číny. V roku 2001 absolvoval stáž na Harvard Kennedy School na Harvardovej univerzite. V marci 2019 agentúra Agence France-Presse informovala, že 20 odsekov jeho doktorskej práce bolo plagiátom práce, ktorú napísal Čang Min-keng.

## Politbyro
Počas XVIII. zjazde Komunistickej strany Číny v roku 2012 bol považovaný za kandidáta na povýšenie do stáleho výboru politbyra, ale bývalý generálny tajomník Ťiang Ce-min mu v tom zabránil, čo bolo považované za veľkú porážku Chu Ťin-tchaa. Naďalej však pôsobil v 25-člennom politbyre, do ktorého bol prvýkrát zvolený v roku 2007. Z politbyra odišiel na dôchodok v roku 2018, kedy bol nahradený Wang Čchi-šanom, úzkym spolupracovníkom prezidenta Si Ťin-pchinga.

## Referencie

## Iné projekty

## Zdroj

Kategória:Čínski politici
Kategória:Politici Komunistickej strany Číny
Adab (mesto)

alt=Mužská busta, možno Lugal-kisal-si, urucký kráľ. Vápenec, ranodynastické obdobie III. Z Adabu (Bismaya).|náhľad|Mužská busta, Louvre

**Adab** alebo **Udab** bolo staroveké sumerské mesto medzi Girsu a Nippurom. Nachádzalo sa na mieste dnešného mesta Bismaya alebo Bismya v irackej provincii Wasit. Bohom mesta Adab bol Parag'ellilegarra (Panigingarra) „Vládca menovaný Ellilom".

## História

### Ranodynastické obdobie
Adab bol obývaný prinajmenšom od ranodynastického obdobia. Podľa sumerského textu *Inannin zostup do podsvetia* sa v Adabe za vlády Dumuziho Uruckého nachádzal Inannin chrám s názvom E-shar. V ďalšom texte, *Dumuziho sne*, je Dumuzi z Uruku zvrhnutý zo svojho trónu hladným davom zloženým z mužov z veľkých sumerských miest vrátane Adabu.

Zdá sa, že v Adabe vládol kráľ Kišu Mesilim, a to na základe nápisov nájdených v Bismayi. Na jednom nápise na úlomku misy sa píše: „Mesilim,kráľ Kišu, do Esaru vrátil [túto misu], Salkisalsi je patesi z Adabu." Jeden z adabských kráľov, Lugal-Anne-Mundu, ktorý sa objavuje v ''Sumerskom kráľovskom zozname'', sa spomína v niekoľkých súčasných nápisoch. Niektoré, ktoré sú oveľa neskoršími kópiami, tvrdia, že založil rozsiahlu, ale krátku ríšu, ktorá sa rozprestierala od Elamu až po Libanon a amorejské územia pozdĺž Jordánu. Adab sa spomína aj v niektorých eblanských tabuľkách z približne rovnakého obdobia ako obchodný partner Ebly v severnej Sýrii, krátko predtým, ako Eblu zničili neznáme sily.

V Bismayi sa našla mramorová socha s nápisom ďalšieho kráľa Adabu, ktorý sa rôzne prekladá ako Lugal-daudu, Da-udu, Lugaldalu a Esar.

### Sargonské obdobie
Meskigal, guvernér Adabu za vlády Lugalzagesiho z Uruku, zmenil vernosť Akkadu a stal sa guvernérom za vlády Sargona Akkadského. Neskôr sa pripojil k Veľkej vzbure proti Naram-Sinovi a bol porazený. Rôzni guvernéri vrátane Sarru-alliho a Lugal-ajagu potom vládli Adabu pod priamou akkadskou kontrolou. Na konci akkadského obdobia Adab obsadili Gutejci, ktorí z neho urobili svoje hlavné mesto.

Známych je aj niekoľko správcov mesta za vlády Ura III. Hoci sa v Bismáji nenašli žiadne neskoršie archeologické dôkazy, vykopávky tam boli krátke a o Adabe sa našli neskoršie epigrafické zmienky, napríklad v Chammurapiho zákonníku.

## Referencie

## Iné projekty

## Zdroj

Kategória:Archeologické lokality v Iraku
Kategória:Staroveké mestá
Čierna hora (Zemplínske vrchy)

**Čierna hora** () je vrch v Zemplínskych vrchoch, krajinnom celku Matransko-slanskej oblasti. Leží nad obcou Černochov, približne  južne od Trebišova. 

## Poloha
Nachádza sa na juhovýchode pohoria. Vrch leží v Košickom kraji, v okrese Trebišov a na katastrálnom území obce Cejkov. Najbližším sídlom je západne situovaný Černochov, severne sa nachádza Cejkov, východne Zemplín, južne Ladmovce a Viničky a juhozápadne Bara. 

## Opis
Čierna hora leží v juhovýchodnej časti hlavného hrebeňa, vedúceho z Rozhľadne () cez Plochú horu () a Medový vrch (). Východne sa nachádza len z roviny vystupujúci Veľký kopec () a Somotorský vrch (), južne Tarbucka (), Šomoš (), Borsuk () a Stredný vrch (), západne Pleš (), Šimonov vrch (), Medový vrch () a Chotárny vrch () a severne Rozhľadňa (), Plochá hora (), Vysoký vrch (), Bocianí vrch (), Vlčia hora (), Veľký vrch () a Vakovec (). Oblasť patrí do povodia rieky Bodrog, kde vodu zo severnej časti odvádza Cejkovský potok, z južných svahov Babský a zo západných Barský potok. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je ojedinele vidieť okolité vrcholy Zemplínskych vrchov, Východoslovenskú nížinu, Slanské a Vihorlatské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi z blízkeho Černochova alebo Cejkova. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Cejkov (okres Trebišov)
Čchin Kang

**Čchin Kang** (, ; * 19. marec 1966, Tiencin, Čína) je čínsky diplomat a politik, od marca 2023 do októbra 2023 bol štátnym poradcom v Li Čchiangovej vláde. Od decembra 2022 do júla 2023 bol tiež ministrom zahraničných vecí Čínskej ľudovej republiky. Je členom 20. ústredného výboru KS Číny. Predtým v rokoch 20212023 pôsobil ako veľvyslanec Číny v Spojených štátoch amerických, v rokoch 20182021 ako námestník ministra zahraničných vecí, v rokoch 20152018 ako riaditeľ protokolu ministerstva zahraničných vecí a v rokoch 20112015 ako riaditeľ odboru informácií ministerstva zahraničných vecí.

## Kariéra
Čchin Kang sa narodil 19. marca 1966 v Tiencine v provincii Che-pej. V roku 1984 nastúpil na Univerzitu medzinárodných vzťahov a v roku 1988 získal bakalársky titul v odbore medzinárodné vzťahy.

### Veľvyslanec v Spojených štátoch amerických
V júli 2021 sa Čchin Kang stal na základe rozhodnutia Stáleho výboru Všečínskeho zhromaždenia ľudových zástupcov veľvyslancom Číny v Spojených štátoch amerických. Vo funkcii nahradil Cchuej Tchien-kchaja.

V januári 2022 v rozhovore pre National Public Radio označil genocídu Ujgurov za „výmysly, klamstvá a dezinformácie“. V auguste 2022 označil návštevu Nancy Pelosiovej na Taiwane v roku 2022 za „frašku“ a „totálnu politickú provokáciu“.

### Minister zahraničných vecí a štátny poradca
Čchin Kang bol 30. decembra 2022 menovaný ministrom zahraničných vecí. Čchin Kang vystriedal vo funkcii Wang Iho, ktorý bol predčasne povýšený do Politbyra ústredného výboru KS Číny a menovaný za riaditeľa kancelárie Komisie pre zahraničné záležitosti ústredného výboru KS Číny. Dňa 2. januára 2023 sa vrátil späť do Číny a 5. januára bol oficiálne odvolaný z funkcie veľvyslanca v USA. Dňa 15. januára 2023 bol zvolený za Štátneho poradcu.

Čchin Kang sa naposledy objavil na verejnosti 25. júna 2023, keď viedol rozhovory so svojimi partnermi z Ruska, Vietnamu a Srí Lanky. 25. júla 2023 bol rozhodnutím stáleho výboru Všečínskeho zhromaždenia ľudových zástupcov odvolaný z funkcie ministra zahraničných vecí ČĽR. Za jeho nástupcu bol menovaný Wang I. Čchin Kang je najkratšie pôsobiaci minister zahraničných vecí Číny, v pozícii zotrval len 207 dní.

Podľa nepotvrdených informácií mal zomrieť koncom júla vo vojenskej nemocnici v Pekingu, snáď na následky samovražedného pokusu či snáď na následky mučenia. V októbri 2023 bol oficiálne odvolaný aj z pozície štátneho poradcu.

## Osobný život
Čchin Kang je ženatý s Lin Jen a majú spolu syna. Podľa informácií denníku *[[The Wall Street Journal]]* má v USA nemanželské dieťa so svojou čínskou milenkou, ktoré sa narodilo počas jeho pôsobenia ako veľvyslanec v krajine. To mohlo byť dôvodom jeho náhleho odvolania z politických pozícií.

## Referencie

## Iné projekty

## Zdroj

Kategória:Čínski politici
Kategória:Politici Komunistickej strany Číny
Ranodynastické obdobie

**Ranodynastické obdobie** môže byť:

*ranodynastické obdobie v starovekom Egypte (3100 pred Kr. – 2600 pred Kr.), pozri ranodynastické obdobie (Egypt)
*ranodynastické obdobie v Mezopotámii (2900 pred Kr. – 2350 pred Kr.), pozri ranodynastické obdobie (Mezopotámia)
Hlboký potok (prítok Bielej)

**Hlboký potok** je potok v geomorfologickom celku Malá Fatra v geomorfologickom podcelku Krivánska Fatra v regióne Orava v Žilinskom kraji v okrese Dolný Kubín na území obce Zázrivá. Je ľavostranným prítokom Bielej. Má dĺžku .

## Sútok zdrojníc
Začína sa sútokom zdrojníc v juhozápadnej časti územia obce Zázrivá v lesnom extraviláne v nadmorskej výške  juhovýchodne od Malého Rozsutca s  v okrese Dolný Kubín v Žilinskom kraji. Južná zdrojnica (dlhšia) pramení v  na svahu lesa Biele skaly. Severná zdrojnica pramení v  na svahu vrchu a lesa Pálenica. 

## Opis toku
Od sútoku zdrojníc tečie juhovýchodovýchodným smerom cez lesný extravilán obce Zázrivá, pravým brehom obmýva severné úpätie lesa Uhlisko, v  preteká pri okraji intravilánu Zázrivej, v  na hornom úseku časti obce Biela obce Zázrivá ústi do Bielej ako jej ľavostranný prítok. Pramení, preteká a ústi na území obce Zázrivá v okrese Dolný Kubín. Nemá prítok.

## Pôvod názvu
Názov vodného toku má pôvod v charakteristickej vlastnosti vodného toku, ktorá je vyjadrená slovom hlboký, vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Bielej) bolo štandardizované v roku 1977. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky v Krivánskej Fatre
Kategória:Vodné toky v okrese Dolný Kubín
Kategória:Zázrivá (okres Dolný Kubín)
Hlboký potok (prítok Skalnatého potoka)

**Hlboký potok** je potok v geomorfologickom celku Tatry a v geomorfologickom celku Podtatranská kotlina v regióne Tatry v Prešovskom kraji v okrese Poprad. Je pravostranným prítokom Skalnatého potoka. Má dĺžku .

## Prameň
Pramení na hornej hranici lesa pri Tumovej strži na juhovýchodnom svahu vychádzajúcom z Lomnického hrebeňa v lesnom extraviláne mesta Vysoké Tatry, v mestskej časti – v katastrálnom území Tatranská Lomnica v nadmorskej výške  v okrese Poprad v Prešovskom kraji. 

## Opis toku
Od prameňa tečie juhovýchodným smerom cez lesný extravilán mesta Vysoké Tatry, katastrálne územie Tatranská Lomnica, ľavým brehom obmýva les Veľký les, priberá drobné bezmenné prítoky. V  priberá Škaredý potok, pravým brehom obmýva les Obecný les, 
v  obteká údolnú stanicu kabínkovej lanovej dráhy Tatranská Lomnica – Skalnaté Pleso a vteká do intravilánu mestskej časti Tatranská Lomnica. Zo severu a východu obteká železničnú stanicu Tatranská Lomnica, podteká Cestu Slobody, v  vyteká z intravilánu do extravilánu. Preteká pri lese Kravské ležoviská, v  v južnom kúte územia mestskej časti Tatranská Lomnica ústi do Skalnatého potoka ako jeho pravostranný prítok. Pramení, preteká a ústi na území mesta Vysoké Tatry v priestore mestskej časti - katastrálneho územia Tatranská Lomnica v okrese Poprad. Má prítok Škaredý potok. Preteká: v geomorfologickom celku Tatry v geomorfologickom podcelku Východné Tatry v geomorfologickej časti Vysoké Tatry pramennou časťou toku, v geomorfologickom celku Podtatranská kotlina, v geomorfologických podcelkoch Tatranské podhorie strednou časťou toku a Popradská kotlina dolnou časťou toku.

## Pôvod názvu
Názov vodného toku má pôvod v charakteristickej vlastnosti vodného toku vyjadrenej slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Skalnatého potoka) bolo štandardizované v roku 1988. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky vo Vysokých Tatrách
Kategória:Vodné toky v Podtatranskej kotline
Kategória:Vodné toky v okrese Poprad
Kategória:Vysoké Tatry (mesto)
Lotyšské národné hokejové mužstvo hráčov do 20 rokov

**Lotyšské národné hokejové mužstvo hráčov do 20 rokov** je národné hokejové mužstvo, ktoré reprezentuje Lotyšsko na Majstrovstvách sveta v ľadovom hokeji hráčov do 20 rokov. 

## Účasť na Majstrovstvách sveta

### Účasť v elitnej kategórii

### Účasť v nižších divíziách
Od roku 2000 sa druhá výkonnostná skupina MS teda B-skupina nazýva 1. divízia.

## Pozri aj
* Lotyšské národné hokejové mužstvo

## Poznámky

## Externé odkazy
* lhf.lv

Kategória:Lotyšské národné družstvá
Kategória:Národné hokejové mužstvá hráčov do 20 rokov
Kategória:Ľadový hokej v Lotyšsku
3D film

náhľad|3D „farebné“ okuliare.

**3D film** je film, ktorý využíva stereoskopické metódy, aby divákovi poskytol pohyblivý obraz s dojmom hĺbky pre trojrozmerné videnie. 3D filmy so špeciálnymi efektmi sa niekedy označujú ako 4D filmy.

3D film je zaznamenaný pomocou stereo kamier a prehrávaný pomocou 3D displeja, t. j. zobrazený na obrazovke alebo prostredníctvom projekcie. Priestorové videnie umožňuje vzdialenosť medzi dvoma očami. Pri filmovaní pracujete s dvoma šošovkami, ktoré sú tiež od seba vzdialené, aby vytvorili stereoskopický efekt. Keďže technológia 3D kamier je pri natáčaní zložitá a neflexibilná, väčšie filmové projekty sa čoraz častejšie obracajú na následnú konverziu obrazového obsahu, ktorá s pomocou softvéru prináša podobne dobré 3D výsledky.

Ak je oku prezentovaný správny obraz, vzniká priestorový dojem. Priestorový efekt sa dá zvýšiť zväčšením vzdialenosti medzi šošovkami, no ľudský mozog potom všetko klasifikuje ako menšie.

Prvý rozkvet 3D filmov bol v rokoch 1953 až 1954, keď sa čoraz viac divákov vyhýbalo kinám a radšej sledovali lacnú televíziu. Filmoví producenti sa snažili lákať divákov späť do kín stále novými vynálezmi. Keďže na čiernobielej televízii nebolo možné premietať 3D filmy, 3D film bol jednou z atrakcií, ktoré bolo možné vidieť len v kine. Z podobných dôvodov sa po roku 2008 čoraz častejšie opäť spúšťala 3D technológia.

## Referencie

## Iné projekty

## Externé odkazy

* Britannica

Kategória:Filmová technika
Maliar Euaióna

[náhľad|Atický červenofigúrový [Pyxis (keramika)|pyxis, Boreas prenasledujúci Óreithyiu, cca 440 pred Kr., Národné archeologické múzeum v Aténach.]]

**Maliar Euaióna** je konvenčné meno aténskeho maliara červenofigúrových váz, činného približne v polovici 5. stor. pred Kr.

Maliar Euaióna, aténsky maliar červenofigúrových váz z obdobia okolo polovice 5. storočia pred Kr., bol umelec, ktorého skutočné meno nie je známe. Zatiaľ čo totožnosť väčšiny starogréckych maliarov váz je neznáma, mnohých možno identifikovať podľa ich charakteristických umeleckých štýlov.

Menom Maliar Euaióna ho nazval britský archeológ John Beazley podľa nápisu *Euaión* nad zobrazeným mladíkom (na týchto vázach ho takmer vždy sprevádzal epiteton *καλός*, *KALOS EUAIÓN* - „pekný Euaión“). V štyroch prípadoch bol na vázach špecifikovaný ako syn Aischyla (*ΕΥΑΙΟΝ ΚΑΛΟΣ ΑΙΣΧΥΛΟ* - „pekný Euaión syn Aischyla“, Euaión bol syn Aischyla, slávneho aténskeho dramatika. Bol obľúbeným námetom v gréckej vázovej maľbe, keďže ho s nápisom stotožňovalo aj mnoho iných umelcov). Maliarovi Euaióna, jednému z najplodnejších nasledovníkov Dourisa, znalci na základe jeho štýlu (aj podľa výtvarných scén), pripísali mnoho červenofigúrových váz.

Špecifickým pre maliarske diela Maliara Euaióna sú hlavne kompozície dvoch ľudí s malými hlavami a štíhlymi postavami. K jeho obľúbeným postavám patrila nahá mládež (napr. červenofigúrový kylix z Vatikánskych múzeí,https://www.museivaticani.va/content/museivaticani/en/collezioni/musei/museo-gregoriano-etrusco/sala-xxi--della-meridiana--ceramica-attica-ed-etrusca/kylix-attica-del-pittore-di-euaion.html inv. č. 16558). Charakteristická je kresba hlavy a vlasov s krátkymi kaderami na čele a zátylku a dlhšími prameňmi na spánkoch pred uchom. Postavy Maliara Euaióna, či už športovci, postavy z kómosov (z veselých sprievodov, zábav), mužov, žien alebo satyrov a menád, sú väčšinou namaľované na dne, a to v tonde pohárov (čaší zv. kylix), na ktoré sa špecializoval, ale zdobil aj iné keramické nádoby, ako napríklad nádobky pyxis.

## Referencie

## Iné projekty

Kategória:Maliari starovekého Grécka
Nezávislý film

Pojem **Nezávislý film** (v angličtine Independent film), je označenie pre filmy, ktorých výroba neprebieha pod zázemím výrobného štúdia. Doménou je najmä v americkej kinematografii. Prvkom nezávislého filmu je to, že produkcia prebieha s nízkym rozpočtom a v medzinárodných premiérach sú premietané iba na festivaloch či vo filmových kluboch. Veľmi často ide o autorské filmyrežisér súčasne zastáva ďalšie kľúčové funkcie filmového štábu a často je aj samotným hercom filmu. Na rozdiel od béčkového filmu nie je uvedený do klasických kín, a jeho rozpočet býva ešte nižší. Nezávislé filmy väčšinou nedosahujú veľký komerčný úspech (nebývajú naň ani cielené), často sa však stávajú u istého publika obľúbené.

## Referencie

## Iné projekty

## Externé odkazy

* Autorský a nezávislý film

Kategória:Filmová technika
Kómos

**Kómos**  () môže byť:
* starogrécky veselý sprievod, pozri Kómos (sprievod)
* v gréckej mytológii syn Dionýza, zosobnený duch veselosti, pozri Kómos (mytológia)
  
## Zdroje
Viničná hora

**Viničná hora** () je vrch v Zemplínskych vrchoch, krajinnom celku Matransko-slanskej oblasti. Leží nad obcou Veľaty, približne  južne od Trebišova. 

## Poloha
Nachádza sa v severozápadnej časti pohoria. Vrch leží v Košickom kraji, v okrese Trebišov a na katastrálnom území obce Veľaty. Najbližšími sídlami sú severne situované Veľaty a západne ležiace Michaľany a Luhyňa, južne sa nachádza Čerhov a Veľká Tŕňa a východne Kašov, Kysta a Hrčeľ.

## Opis
Viničná hora leží na severozápadnom okraji Zemplínskych vrchov, na konci hlavného hrebeňa. Západne sa nachádza Ondrejský kopec (), Veľká hora () a Suchá hora (), severne Hliník (), východne Baňa (), Avaš (), Halovská hora (), Veľký vrch (), Strekov () a Vysoký vrch () a južne Rozhľadňa (), Chotárny vrch (), Šimonov vrch (), Čierna hora () a Hečka (). Východné svahy odvodňuje Hrčeľský potok do Chlmca a Ondavy, južné potok Hečka a západné bezmenný potok, smerujúci do Roňavy v povodí Bodrogu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných častí s redšou vegetáciou je možné vidieť okolité vrcholy Zemplínskych vrchov, Východoslovenskú nížinu, Slanské vrchy a Vihorlatské vrchy.

## Prístup
Na vrchol nevedie značená turistická trasa, preto prístup je možný z okolitých obcí. Severným a východným úbočím však prechádza  červeno značený chodník z ATC Mária cez Kúpele do Veľkej Tŕne. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Veľaty
Veronika dlholistá

**Veronika dlholistá** alebo **veronikovec dlholistý** () je druh trvácej byliny z rodu veronika z čeľade skorocelovité (*Plantaginaceae*). Jej prirodzený areál sa rozprestiera od Európy po východnú Áziu. 

Informácia o začlenení bývalého rodu veronikovec (*Pseudolysimachion*) do širšieho rodu *Veronica* je v článku veronika (rod).

## Opis
Veronika dlholistá je trváca bylina s holým podzemkom a vodorovnými podzemnými poplazmi. Byľ je vzpriamená alebo krátko vystúpavá, oblá, jednoduchá, zriedka hore rozkonárená, vysoká do 150 cm. V dolnej časti je holá, v strednej a v súkvetí chlpatá. 

Listy sú protistojné alebo v 3 až 4 početných praslenoch, spodné sú zreteľne stopkaté. Čepele sú kopijovité, na báze široko klinovité alebo srdcovité, ostro pílkovité, dlho končisté a roztratene chlpaté. 

Kvety sú na rozkonárených stonkách usporiadané v 3 až 9 hustých a štíhlych kvetných strapcoch, dlhých do 15 cm. Štvorpočetná krátko rúrkovitá koruna s priemerom do 7 mm je svetlo modrofialová, rúrka je v ústi brvitá a kvetné lupienky sú široko vajcovité. Čnelka je dlhá do 10 mm a dve modrofialové tyčinky korunu prevyšujú. Štyri kališné diely sú nerovnako dlhé (horné sú dlhšie), kopijovité a na okraji chlpaté. Listene sú čiarkovito kopijovité, chlpaté a dlhšie ako kvetné stopky.

Holé, obrátene srdcovité tobolky sú zboku mierne sploštené, široko vajcovité až guľaté, na vrchole s plytkým výkrojom. Sú o málo dlhšie ako kalich. Semená s veľkosťou do 1 mm sú svetlohnedé.

## Rozšírenie
Veronika dlholistá je prirodzená takmer v celej Európe, s výnimkou Veľkej Británie, Španielska a Fínska, kde bola zavlečená. Južná hranica jej pôvodného areálu sa rozprestiera od Talianska, cez Turecko, severný Kaukaz, Kazachstan, Kirgizsko, Mongolsko, severné oblasti Číny po Kóreu. Introdukovaná je aj v Severnej Amerike. Na Slovensku je najčastejšia na Záhorskej a Východoslovenskej nížine, menej na Podunajskej nížine a ojedinele v Slovenskom krase a Košickej kotline. 

## Ekológia
Veronika dlholistá rastie na vlhkých zaplavovaných a na živiny bohatých stanovištiach, predovšetkým v teplejších nížinných oblastiach. Vyskytuje sa najmä na aluviálnych lúkach, vo vlhkých krovinách a na okrajoch lužných lesov, na ílovitých, striedavo zaplavovaných alebo podmáčaných pôdach. Na Slovensku najvyššie zaznamenaný výskyt bol vo výške 720 m n. m. Kvitne v júni až auguste. Variabilita v jej výške a rozkonárení značne závisí od ekologických pomerov na stanovišti.

## Poddruhy
Webové stránky POWO rozlišujú v rámci druhu tieto poddruhové taxóny:
*poddruh veronika dlholistá pravá/veronikovec dlholistý pravý (*[[Veronica longifolia subsp. longifolia]]*) – Eurázia [vrátane veronikovca pobrežného - *Pseudolysimachion maritimum*]
*poddruh *[[Veronica longifolia subsp. pseudolongifolia]]* – Krasnojarský kraj
*varieta *[[Veronica longifolia var. taigischensis]]* – Krasnojarský kraj

## Referencie

## Iné projekty

Kategória:Flóra na Slovensku
dlholistá
Kategória:Rastliny s modrými kvetmi
Kategória:Rastliny s fialovými kvetmi
Fínske národné hokejové mužstvo hráčov do 20 rokov

**Fínske národné hokejové mužstvo hráčov do 20 rokov** je národné hokejové mužstvo, ktoré reprezentuje Fínsko na majstrovstvách sveta v ľadovom hokeji hráčov do 20 rokov.

## Účasť na Majstrovstvách sveta

### Neoficiálne turnaje (19741976)

### Oficiálne turnaje (od roku 1977)

## Ocenenia a vyznamenania

### Ocenenia direktoriátu

### All-Star tímy

## Úspechy
**[[Majstrovstvá sveta v ľadovom hokeji hráčov do 20 rokov|Majstrovstvá sveta]]**

* Súbor:Med_1.png - 1987, 1998, 2014, 2016, 2019

* Súbor:Med_2.png - 1974, 1980, 1981, 1984, 2001, 2022, 2025

* Súbor:Med_3.png - 1982, 1988, 2002, 2003, 2004, 2006, 2021

## Pozri aj
* Fínske národné hokejové mužstvo

## Externé odkazy
* finhockey.fi

Kategória:Fínske národné družstvá
Kategória:Národné hokejové mužstvá hráčov do 20 rokov
Kategória:Ľadový hokej vo Fínsku